Kantori to Duniya Maya

Kantori to Duniya Maya meyambo Virtual Office de’uwito yito tambati po karaja lo totonula lo ma’o, openu to’utonu tawu liyo, wawu ja motota lo wakutu u huwi wawu dulahu. Ta hi pokarajawa yimo-yimo’o to kantori botiye hi pakeya laptop meyalo hape wuwumbuta to internet, sambe ti mongoliyo mowali mo huuyula openu lalaaminga.

Tanggulo Virtual Office botiye, pilo po’ota mayi le Ralp Gregory. Tiyo lopotihula kantori tilanggula liyo Virtual Office Inc to Colorado tawunu 1994. Lapata’o ma pilo duudu’a lo tawu-tawu walo to lipu-lipu walo. To Indonesia kantori botiye ilotawa lo tawu daadata de me to tawunu 2010 odito.

Po’otohila lo tawu-tawuwalo to kantori botiye daadata unthungi liyo. Unthungi liyo de uwitiyito pohongi liyo ngo’idi, diya’a mo maso dumodupo de mo halinga lolango, ta hi pokarajawa mowali mo karaja montho bele li mongoliyo, ja pate lo wakutu talu mota talu mayi to dalalo, kantori gambangi lolohu lo tawu, wawu mo’otumula daahangi keke’i.

Masatiya to Hulonthalo debo ma daadata ta hi pokarajawa to kantori lo duniya maya. Tala tuwawu liyo ta hemo potaliya lo sabongi meyalo sanggala. Timongoliyo ma lo po tihulo lo kantori to duniya maya. Ta hi po karajawa teetoyito de uwito yito ta o hu’uwoliyo, dulutuli, ta mo dihima doyi, ta mo tubu, ta mo tali u tubuwolo, wawu ta mo depita sabongi meyalo sanggala ode ta mo titali-tali. Tingmongoliyo hi pokarajawa to bele limongoliyo. Ta motali sabongi meyalo sanggala, ma mopolahuli to kantori botiye,  lapata’o ma molawo mola doyi, meyalo de ma me dungga mayi sabongi meyalo sanggala de’uwito bayaria liyo.

Referensi 

Duniya Maya